CELEX: C2006/048/07
Language: da
Date: 2006-02-25 00:00:00
Title: Domstolens dom (Store Afdeling) af  10. januar 2006  i sag C-402/03, Skov Æg mod Bilka Lavprisvarehus A/S og Bilka Lavprisvarehus A/S mod Jette Mikkelsen, Michael Due Nielsen (anmodning om præjudiciel afgørelse fra Vestre Landsret) (Direktiv 85/374/EØF — produktansvar — mellemhandlerens ansvar for et defekt produkt)

25.2.2006   
            
            
               DA
            
            
               Den Europæiske Unions Tidende
            
            
               C 48/4
            
         
      DOMSTOLENS DOM
   
   (Store Afdeling)
   af 10. januar 2006
   i sag C-402/03, Skov Æg mod Bilka Lavprisvarehus A/S og Bilka Lavprisvarehus A/S mod Jette Mikkelsen, Michael Due Nielsen (anmodning om præjudiciel afgørelse fra Vestre Landsret) (1)
   
   (Direktiv 85/374/EØF - produktansvar - mellemhandlerens ansvar for et defekt produkt)
   (2006/C 48/07)
   Processprog: dansk
   I sag C-402/03, angående en anmodning om præjudiciel afgørelse i henhold til artikel 234 EF, indgivet af Vestre Landsret (Danmark) ved afgørelse af 26. september 2003, indgået til Domstolen den 29. september 2003, i sagen Skov Æg mod Bilka Lavprisvarehus A/S og Bilka Lavprisvarehus A/S mod Jette Mikkelsen, Michael Due Nielsen, har Domstolen (Store Afdeling), sammensat af præsidenten, V. Skouris, afdelingsformændene P. Jann (refererende dommer), C.W.A. Timmermans, A. Rosas, K. Schiemann og J. Makarczyk samt dommerne C. Gulmann, J.N. Cunha Rodrigues, R. Silva de Lapuerta, K. Lenaerts, P. Kūris, E. Juhász og G. Arestis; generaladvokat: L.A. Geelhoed; justitssekretær: assisterende justitssekretær H. von Holstein, den 10. januar 2006 afsagt dom, hvis konklusion lyder således:
   Rådets direktiv 85/374/EØF af 25. juli 1985 om tilnærmelse af medlemsstaternes administrativt eller ved lov fastsatte bestemmelser om produktansvar skal fortolkes som følger:
   
               —
            
            
               Det er til hinder for en national regel, hvorefter mellemhandleren ud over de i direktivets artikel 3, stk. 3, udtømmende opregnede tilfælde hæfter for producentens objektive ansvar efter direktivet.
            
         
               —
            
            
               Det er ikke til hinder for en national regel, hvorefter mellemhandleren uden begrænsning hæfter for producentens culpaansvar.
            
         
      (1)  EUT C 304 af 13.12.2003.